Publication: Magyar Közlöny
Issue: MK-2001-22 (Year: 2001, Number: 22)
Era: 1990-2004
Section: Melléklet a 6/2001. (II. 28.) EüM rendelethez
Paragraph Index: 26

4. Egészségügyi menedzseri ismeretek — Egészségügyi szolgáltatások jellemzői. — Általános társadalombiztosítási ismeretek. — Általános vezetési ismeretek. — A nonprofit szervezetek jellemzői. — Nonprofit szervezetek szabályozása és gazdálkodása. — Az önkormányzatok szociális tevékenysége. — Nonprofit finanszírozás (források és felhasználás). — A hospice helye az egészségügyi rendszerben. — Menedzsment módszerek és struktúra; kockázatok, kockázatkezelés. — Minőség, minőségbiztosítás, sztenderdek jelentősége. — Nyilvántartási rendszerek a hospice-ban. — Pályázatírás és menedzselés. — PR-tevékenység a hospice-ban. — Statisztikai adatszolgáltatások a hospice-ban. — Koordinációs tevékenység a hospice-ban. IV/4. A vizsgázó teljesítményének értékelése A vizsgázó az egyes vizsgarészeken elért teljesítménye alapján szakmai gyakorlatból és szakmai elméletből kap osztályzatot. Értékelési szempontok A szakmai gyakorlati vizsga értékelése: A gyakorlati vizsga osztályzatát a szakdolgozatra és a vizsgabizottság előtti szituációs vizsgán végrehajtott feladatra kapott érdemjegyek alapján kell megállapítani. Bármelyik gyakorlati vizsgarész elégtelen osztályzata esetén a gyakorlati vizsga végső osztályzata elégtelen. Az írásbeli vizsga értékelése: A központi feladatlapot — a feladatlaphoz kiadott — útmutató szerint kell értékelni és egyetlen (1-től 5-ig terjedő) osztályzattal kell minősíteni. A szóbeli vizsga értékelése: A szóbeli vizsgát tanulmányi területenként (modulonként) külön-külön érdemjeggyel kell értékelni, majd átlaguk alapján a kerekítés szabályainak megfelelően egyetlen (1-től 5-ig terjedő) osztályzattal kell minősíteni. A szakmai elmélet osztályzatát az írásbeli és szóbeli vizsga átlageredménye alapján kell meghatározni. Bármelyik vizsgarész elégtelen osztályzata esetén a szakmai elmélet végső osztályzata elégtelen. A szakmai vizsga, előzőekben nem szabályozott egyéb kérdéseiben a szakmai vizsgáztatás általános szabályairól

Source: https://magyarkozlony.hu/hivatalos-lapok/95ce001ff138e62db67ba14d860b6c5fe8516425/dokumentumok/686a29a7482f0b2a88b4c661e2bbf82d40820620/letoltes